ཡང་བཙན་བྱོལ་སྤྱི་ཚོགས་ཀྱི་གཉན་ནད་རེག་དུག་གི་གནས་སྟངས་སྐོར་ལ་མོས།བཙན་བྱོལ་ནང་གཉན་ནད་རེག་དུག་གི་ནད་པའི་ཁ་གྲངས་གསལ་པོ་མེད།རྒྱུ་མཚན་ནི།སྤྱི་ཚོགས་ཀྱི་གོ་རྟོགས་དམན་དྲགས་སྟབས་ནད་པ་ཁག་ཅིག་གིས་གསང་བའི་ལམ་ནས་སྨན་བཅོས་བྱེད་ཀྱི་ཡོད།འོན་ཀྱང་།འཕྲོད་བསྟེན་ལས་ཁུངས་ཀྱི་གྲངས་ཐོའི་ནང་གཉན་ནད་རེག་དུག་གི་ནད་པ་༤༠ཙམ་ཞིག་ཡོད།ཁོང་ཚོར་སྨན་བཅོས་ཀྱི་མཐུན་རྐྱེན་ཚང་མ་འཕྲོད་བསྟེན་ལས་ཁུངས་ནས་བསྐྲུན་གྱི་ཡོད།སྤྱིར་བཏང་རྒྱ་གར་ནང་གཉན་ནད་རེག་དུག་ཡོད་མཁན་ཚང་མར་རྒྱ་གར་དབུས་གཞུང་གིས་རིན་མེད་ཐོག་སྨན་སྤྲོད་ཀྱི་ཡོད་ཀྱང་།འཕྲོད་བསྟེན་ལས་ཁུངས་ཀྱིས་ནད་པ་དེ་ཚོ་ཡར་མར་འགྲོ་བྱེད་ཀྱི་འགྲོ་གྲོན་དང་།དམིགས་བསལ་ཛ་དྲག་ཐོག་སྨན་བཅོས་བྱ་དགོས་འཁེལ་བ་རྣམས་ལ་མཐུན་སྦྱོར་དང་།དེ་བཞིན།གཉན་ནད་རེག་དུག་གི་ནད་པ་ཚོར་ཟླ་༦རེའི་མཚམས་སུ་ལུས་པོ་ཧྲིལ་བོར་བརྟག་དཔྱད་གནང་དགོས་པ་ལྟར་མཐུན་སྦྱོར་གནང་གི་ཡོད་པ་མ་ཟད།ཁོང་ཚོར་ཟས་བཅུད་འདང་ངེས་ཡོང་ཆེད་ཟླ་རེར་ཧིན་སྒོར་༡༠༠༠རེ་ཕུལ་གྱི་ཡོད་ལ།ཉེ་ཆར་བཀའ་ཤག་གིས་དགོངས་པ་ཆེར་བཞེས་ཀྱིས་གཉན་ནད་རེག་དུག་གི་ནད་པ་ཚོའི་མདུན་ལམ་ཡག་པོ་ཡོང་ཆེད་ལྷོ་ཕྱོགས་མཱོན་གྷ་ཊི་རུ་ཚེམ་བཟོ་ཁང་ཞིག་ཀྱང་གོ་སྒྲིག་བྱས་ཡོད་པ་རེད།ཅེས་བརྗོད་བྱུང་།